Diari Oficial de la Generalitat Valenciana


Sumari del DOGV 7567, del 09-07-2015 (2015/6149)

RESOLUCIÓ de 23 de juny de 2015, de la Direcció General d'Avaluació Ambiental i Territorial, per la qual ordena la publicació de la resolució complementària de la declaració d'impacte ambiental de l'expedient 88/1234-RXS Vilafranca.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6149


Data del document
:   23-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * impacte ambiental

RESOLUCIÓ de 23 de juny de 2015, de la Direcció General d'Avaluació Ambiental i Territorial, per la qual ordena la publicació de la resolució complementària de la declaració d'impacte ambiental de l'expedient 88/2462-WSM Vilafranca. [2015/6149]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual aprova el Reglament per a l'execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la resolució complementària de la declaració d'impacte ambiental, resolc:  
  
Únic  
Publicar en el Diari Oficial de la Comunitat Valenciana la resolució complementària de l'expedient 88/1021-JXA Vilafranca.  
  
  
«Resolució  
Expedient: 88/02-AIA.  
Títol: legalització d'explotació porcina de producció de gorrins.  
Promotor: Esther Vidal Ibáñez.  
Autoritat substantiva: Direcció General per al Canvi Climàtic.  
Objecte del projecte: obtenció de l'autorització ambiental integrada per a l'explotació porcina de producció de gorrins.  
Localització: parcel·la 8 del polígon 13 del terme municipal de Vilafranca (Castelló).  
Atés que, en data 21 de juny de 2004, la directora general de Gestió del Medi Natural va dictar una declaració d'impacte ambiental favorable parcialment a l'activitat ramadera localitzada en el polígon 13, parcel·la 8, del terme municipal de Vilafranca (Castelló), per a una capacitat màxima de 760 porques de producció de gorrins, que queda resolta en els termes següents:  
Primer. Estimar acceptable, només pel que fa al medi ambient i sense impedir l'obtenció abans de les autoritzacions sectorials que se li apliquen, la granja porcina (constituïda segons l'expedient per les naus 1, 2 i 3) situada en el terme municipal de Vilafranca (Castelló) i promoguda per Esther Vidal Ibáñez, sempre que el projecte es desplegue d'acord amb les previsions de l'estudi d'impacte ambiental i les condicions i modificacions que s'establixen a continuació:  
1. S'assegurarà la impermeabilització correcta de les edificacions on s'alberga els animals, així com dels canals de purins.  
2. Es disposarà de gual sanitari a l'entrada de l'explotació, ben dissenyat i localitzat, de manera que puga oferir garanties de desinfecció dels vehicles que hi accedisquen.  
3. El purí serà tractat amb complex bacterià, de manera que en millore les propietats com a adob orgànic, alhora que disminuïsca la càrrega contaminant, així com l'emissió d'olors. Es comprovarà l'eficàcia del tractament de purins i es modificarà la manipulació o se substituirà per un altre tractament si se n'observa la ineficàcia amb la manipulació correcta. Per a això, haurà de dur a terme anàlisis abans de començar el tractament que servisca com a blanc. Estes anàlisis hauran de presentar-se davant d'esta direcció general si són requerides, es poden aplicar, si és necessari, les correccions oportunes al tractament. Entre els paràmetres a analitzar es trobaran com mínim: pH, conductivitat, sòlids coliformes suspensió, coliformes, DQO, N total, N amoniacal, P, K, coliformes totals, coliformes fecals i estreptococs fecals.  
  
4. A l'hora d'utilitzar el purí com a fertilitzant, es limitarà la zona d'aplicació a camps de cultiu i pastius no naturals, evitant les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. S'haurà de llaurar i soterrar immediatament per a evitar les possibles pèrdues de nitrogen amoniacal.  
5. S'haurà de gestionar l'eliminació de cadàvers d'acord amb el que estipula el Reglament 1774/2002, del Parlament Europeu i del Consell, de 3 d'octubre de 2002, pel qual establix les normes sanitàries aplicables als subproductes animals no destinats al consum humà.  
  
6. Es comunicarà a esta direcció general qualsevol variació que es produïsca en la destinació dels residus.  
7. Haurà d'obtindre l'autorització ambiental integrada, com establix la Llei 16/2002, d'1 de juliol, de prevenció i control integrats de la contaminació, dins dels terminis que establix.  
  
8. S'ha de disposar de l'autorització de l'organisme de conca que de l'explotació del pou.  
Segon. Estimar desfavorable, només pel que fa al medi ambient, la nau de la granja porcina actual (ubicada a l'OE de les naus 1, 2 i 3), situada en el terme municipal de Vilafranca (Castelló), promoguda per Esther Vidal Ibáñez, per les consideracions següents:  
- La nau en qüestió no s'ha identificat en l'expedient (estudi d'impacte ambiental, projecte d'activitat i expedient municipal).  
- Com que ha sobrepassat la superfície autoritzada en l'autorització de la COPUT, ha d'obtindre l'autorització de la Direcció General d'Urbanisme i Ordenació del Territori de la Conselleria de Territori i Vivenda per al total de la superfície construïda.  
  
- Haurà de sol·licitar novament la llicència d'activitat per a la legalització de l'ampliació de l'explotació.  
Atés que el caràcter desfavorable de la declaració d'impacte ambiental per a esta quarta nau no està motivat per consideracions ambientals, sinó per consideracions urbanístiques, segons la normativa vigent en la matèria en eixe moment.  
Atés que la declaració d'impacte ambiental arreplega l'extracte de l'informe sol·licitat al Servici d'Ordenació Sostenible del Medi d'esta conselleria, relatiu a la compatibilitat de l'actuació proposada en la zona, ja que està inclosa dins del LIC l'Alt Maestrat, en el qual s'indica:  
  
«- En relació exclusiva amb la ubicació de l'activitat, es considera que no produirà cap afecció directa significativa sobre l'entorn, ja que l'execució de l'activitat es realitza sobre terrenys totalment antropitzats.  
  
- En relació amb l'afecció indirecta a hàbitats i espècies d'interés comunitari produïda per abocaments, incidències de l'explotació i altres circumstàncies, hauran de complir-se estrictament les mesures correctores que s'especifiquen en l'estudi d'impacte ambiental.»  
Atés que el Servici de Control Integrat de la Contaminació, en data 21 de setembre de 2009, envia documentació complementària en què s'inclou REGA de data 21 d'abril de 2007, expedit per a 12 places de verros, 860 places de porques amb gorrins fins al deslletament i 200 porques de reposició, per als quals es calcula que el contingut en nitrogen serà de 14.816 kg N/ha i any, necessiten un total de 87,15 ha de superfície agrícola on aplicar-lo per a no sobrepassar els 170 kg de N/ha i any, segons el que establix el Reial Decret 261/1996, de 16 de febrer, sobre protecció de les aigües contra la contaminació produïda pels nitrats procedents de fonts agràries. S'aporta la justificació de disposar de 94,9969 ha de superfície agrícola on es pot aplicar el purí com adob orgànic, localitzada íntegrament en el terme municipal de Vilafranca.  
  
Atés que, per a la tramitació de l'autorització ambiental integrada, s'ha realitzat informació pública en el Diari Oficial de la Comunitat Valenciana número 5706, de 19 de febrer de 2008, i no s'hi han presentat d'al·legacions. S'ha aportat, entre altres documents, el certificat favorable de compatibilitat urbanística municipal, de data 21 de març de 2007, el registre d'explotacions ramaderes expedit per la Conselleria d'Agricultura, Pesca i Alimentació, per a una capacitat de 860 porques de producció de gorrins, així com la inscripció d'un aprofitament d'aigües subterrànies, per a ús ramader i volum màxim anual de 3.833 m³, a l'empara de l'article 54.2 del text refós de la Llei d'Aigües, de data 8 de setembre de 2003, emés per la Confederació Hidrogràfica de l'Ebre.  
  
Vist que la variació en la capacitat de l'explotació no implica l'emissió d'una nova declaració d'impacte ambiental, ja que no hi ha consideracions ambientals addicionals als arguments que en este sentit van motivar l'emissió de la declaració d'impacte ambiental.  
  
Per tot això, i fent ús de les facultats que tinc legalment atribuïdes, resolc:  
  
Primer  
Modificar parcialment la declaració d'impacte ambiental dictada per a l'expedient 88/02-AIA, que queda redactada en els termes següents:  
  
1. Estimar acceptable, només pel que fa al medi ambient i sense impedir l'obtenció anterior de les autoritzacions sectorials que se li apliquen, l'explotació porcina per a 860 places de producció de gorrins, 200 porques de reposició i 12 verros, localitzada en el polígon 13, parcel·la 8, del terme municipal de Vilafranca (Castelló), promoguda per Esther Vidal Ibáñez, sempre que el projecte es desplgue d'acord amb les previsions de l'estudi d'impacte ambiental i les condicions i modificacions que s'establixen a continuació:  
1.1. S'assegurarà la impermeabilització correcta de les edificacions on s'alberga els animals, així com dels canals de purins.  
1.2. A l'hora d'utilitzar el purí com a fertilitzant, es limitarà la zona d'aplicació a camps de cultiu i pastius no naturals, evitant les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. S'haurà de llaurar i soterrar immediatament per a evitar les possibles pèrdues de nitrogen amoniacal.  
1.3. Es comunicarà a esta direcció general qualsevol variació que es produïsca en la destinació dels residus.  
  
Segon  
Notificar a les persones interessades que contra esta resolució, atés que no és un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
  
Tercer  
Publicar en el Diari Oficial de la Comunitat Valenciana esta resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual aprova el reglament d'execució de la Llei 2/1989, de 3 de març, d'Impacte Ambiental.  
  
València, 25 de setembre de 2009.- La directora general de Gestió del Medi Natural: M. Ángeles Centeno Centeno»  
  
València, 23 de juny de 2015.- El director general d'Avaluació Ambiental i Territorial: Juan Giner Corell.